Source: http://archiv.apa.sk/index.php?navID=123
Timestamp: 2019-08-19 09:37:10+00:00
Document Index: 2649189

Matched Legal Cases: ['§ 7', '§ 3', '§ 8', '§ 8', '§ 3', '§ 10', '§ 13', '§ 3', '§ 11', '§ 13', '§ 3']

Pôdohospodárska platobná agentúra - Priame a agro-environmentálne podpory
PPA / Priame a agro-environmentálne podpory
Priame podpory sa vyplácajú zo štátneho rozpočtu SR a refundujú z rozpočtu EÚ. Všetky informácie, legislatívu, formuláre a príručku pre žiadateľa (návod na vypĺňanie formulárov) uverejňuje PPA na internetovej stránke www.apa.sk.
Platba na pestovanie vybraných druhov zeleniny s vysokou prácnosťou v zmysle § 7 nariadenia vlády SR č. 36/2015 Z. z. z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb sa poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu vedenú v evidencii dielov pôdnych blokov na území SR o výmere najmenej 1 hektár, pričom táto výmera môže predstavovať viaceré súvislé diely jedného pôdneho bloku jednej kultúry (orná pôda, trvalé kultúry, záhradky, trvalý trávny porast) o výmere najmenej 0,3 hektára a na ktorej žiadateľ v príslušnom kalendárnom roku pestuje vybraný druh zeleniny s vysokou prácnosťou. Vybranými druhmi zeleniny sú listová zelenina (šalát a špenát) a struková zelenina (fazuľa a hrach). Platba sa poskytne na výmeru poľnohospodárskej plochy, ktorá spĺňa podmienky minimálneho počtu vysiatych alebo vysadených kusov druhov zeleniny na 1 ha, ktorý je uvedený v prílohe č. 1 k nariadeniu. Žiadateľ musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z. a podmienky krížového plnenia podľa prílohy č. 2 k nariadeniu vlády SR č. 342/2014 Z. z.
Platba na pestovanie vybraných druhov zeleniny s veľmi vysokou prácnosťou v zmysle § 8 nariadenia vlády SR č. 36/2015 Z. z. z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb sa poskytne žiadateľovi, ktorý obhospodaruje poľnohospodársku plochu, na ktorú možno poskytnúť podporu vedenú v evidencii dielov pôdnych blokov na území SR o výmere najmenej 1 hektár, pričom táto výmera môže predstavovať viaceré súvislé diely jedného pôdneho bloku jednej kultúry (orná pôda, trvalé kultúry, záhradky, trvalý trávny porast) o výmere najmenej 0,3 hektára a na ktorej žiadateľ v príslušnom kalendárnom roku pestuje vybraný druh zeleniny s veľmi vysokou prácnosťou. Vybranými druhmi zeleniny sa chápe zelenina podľa § 8 ods. 2) nariadenia. Platba sa poskytne na poľnohospodársku plochu, ktorá spĺňa podmienky minimálneho počtu vysiatych alebo vysadených kusov na 1 ha podľa prílohy č. 2 nariadenia. Žiadateľ musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z. a podmienky krížového plnenia podľa prílohy č. 2 k nariadeniu vlády SR č. 342/2014 Z. z.
Platba na chov bahníc, jariek a kôz sa poskytne v zmysle § 10 ods. 1) nariadenia vlády SR č. 36/2015 Z. z. z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb. Žiadateľovi sa poskytne platba ak bahnice, jarky a koy podľa zoznamu § 13 ods. 4 písm. b) sú registrované v centrálnom registri hospodárskych zvierat. Žiadateľ musí byť držiteľom nahlásených bahníc, jariek a kôz počas najmenej 2 mesiacov odo dňa predloženia žiadosti a chov je registrovaný na držiteľa. Žiadateľ je povinný spĺňať požiadavky identifikácie a registrácie vybraných kategórií hovädzieho dobytka. Vybrané druhy hovädzieho dobytka sú hovädzí dobytok samčieho pohlavia vo veku od 6 mesiacov, vo veku od 6 mesiacov do 2 rokov alebo nad 2 roky.Platba sa poskytne žiadateľovi v prípade, ak celkové platby presahujú minimálne 100 eur. Žiadateľ musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z. a podmienky krížového plnenia podľa prílohy č. 2 k nariadeniu vlády SR č. 342/2014 Z. z.
Platba na výkrm vybraných kategórií hovädzieho dobytka sa poskytne žiadateľovi v zmysle § 11 nariadenia vlády SR č. 36/2015 Z. z. z 18. februára 2015, ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb. Žiadateľovi sa poskytne platba ak vybrané kategórie hovädzieho dobytka podľa zoznamu § 13 ods. 4 písm. b) sú registrované v centrálnom registri hospodárskych zvierat. Žiadateľ musí byť držiteľom nahlásených kategórií hovädzieho dobytka počas najmenej 2 mesiacov odo dňa predloženia žiadosti a chov je registrovaný na držiteľa. Žiadateľ je povinný spĺňať požiadavky identifikácie a registrácie vybraných kategórií hovädzieho dobytka. Vybrané druhy hovädzieho dobytka sú hovädzí dobytok samčieho pohlavia vo veku od 6 mesiacov, vo veku od 6 mesiacov do 2 rokov alebo nad 2 roky. Platba sa poskytne žiadateľovi v prípade, ak celkové platby presahujú minimálne 100 eur. Žiadateľ musí spĺňať podmienky aktívneho poľnohospodára podľa § 3 nariadenia vlády SR č. 342/2014 Z. z. a podmienky krížového plnenia podľa prílohy č. 2 k nariadeniu vlády SR č. 342/2014 Z. z.